Komission asetus (ETY) N:o 305/92, annettu 7 päivänä helmikuuta 1992, kiivien laatuvaatimuksista annetun asetuksen (ETY) N:o 410/90 muuttamisesta



Virallinen lehti nro L 032 , 08/02/1992 s. 0015 - 0016

Suomenk. erityispainos Alue 3 Nide 40 s. 0133

Ruotsink. erityispainos Alue 3 Nide 40 s. 0133



KOMISSION ASETUS (ETY) N:o 305/92, annettu 7 päivänä helmikuuta 1992, kiivien laatuvaatimuksista annetun asetuksen (ETY) N:o 410/90 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 1623/91(2), ja erityisesti sen 2 artiklan 2 kohdan 2 alakohdan, sekä katsoo, että komission asetuksessa (ETY) N:o 410/90(3) vahvistetaan kiivien laatuvaatimukset, tietyt säännökset vaihtelevat kielestä toiseen ja niitä olisi tästä syystä muutettava, kiivejä koskevien laatuvaatimusten yhdenmukaistamiseksi muiden hedelmiä ja vihanneksia koskevien EY-standardien kanssa olisi tehtävä muutamia säilyvyyttä, kokoa ja kokolajittelua koskevia muutoksia, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan komission asetuksen (ETY) N:o 410/90 liite seuraavasti: 1) Muutetaan II osan "Laatua koskevat määräykset" B kohta "Luokitus" seuraavasti: a) Korvataan i kohdan "Ekstra luokka" toinen alakohta seuraavasti: "Niiden tulee olla virheettömiä, lukuun ottamatta hyvin vähäisiä kuoren pintavikoja, jos ne eivät vaikuta tuotteen laatuun, säilyvyyteen, yleisulkonäköön eikä pakkauksen yleisvaikutelmaan." b) muutetaan ii kohdan "I luokka" kolmas alakohta kaikissa kielitoisinnoissa seuraavasti: "Niillä on oltava lajikkeelle tyypilliset ominaisuudet. Niissä saa kuitenkin olla seuraavanlaisia vähäisiä vikoja, jos ne eivät vaikuta tuotteen yleisulkonäköön, laatuun, säilyvyyteen tai pakkauksen yleisvaikutelmaan: - vähäinen muotovirhe (muttei paisumia tai epämuodostumia), - vähäinen värivirhe, - kuoren pintavikoja enintään 1 cm² hedelmän kokonaispinta-alasta, - pieni Hayward -merkki, jossa on pitkittäisiä viivoja mutta ei kohoumia." c) muutetaan iii kohdan "II luokka" kolmannen alakohdan Hayward -merkkejä koskeva neljäs luetelmakohta seuraavasti: " - useita lievästi kohonneita Hayward -merkkejä, jotka ovat selvempiä kuin I luokassa". 2) Muutetaan III osan "Kokolajittelua koskevat määräykset" ensimmäinen alakohta seuraavasti: "Koko määritetään hedelmien painon mukaan." 3) Muutetaan V osa "Kauppakunnostusta koskevat määräykset" seuraavasti: a) muutetaan A kohdan "Tasalaatuisuus" ensimmäinen alakohta seuraavasti: "Kunkin pakkauksen sisällön on oltava tasalaatuinen, ja pakkaus saa sisältää ainoastaan samaa alkuperää, lajiketta, laatua ja kokoa olevia kiivejä." b) muutetaan B kohdan "Pakkaaminen" kolmas alakohta seuraavasti: "Pakkauksissa ei saa olla mitään vieraita aineita." 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä helmikuuta 1992. Komission puolesta Ray MAC SHARRY Komission jäsen (1) EYVL N:o L 118, 20.5.1972, s. 1 (2) EYVL N:o L 150, 15.6.1991, s. 8 (3) EYVL N:o L 43, 17.2.1990, s. 22